คือ หนูมีอาการปวดตามเนื้อตัวไข้ขึ้นสูง ปวดหัวไม่มีเเรงเดิน ไปหาบอกว่าท่อปัสสาวะอักเสบแล้วให้ยา ofloxacin ทานก่อนอาหาร และ ยาdiclofenacทานหลังอาหาร หนูทานเเล้วรู้สึกทานข้าวได้เเค่คำสองคำก็อิ่มเเล้ว และเริ่มมีอาการน้ำลายสอทั้งวันต้องบ้วนออกทุกสองนาทีมีอารการคลื่นไส้อาเจียนออกมามีแต่น้ำลองหยุดกินก้อยังมีอาการคลื่นไส้และน้ำลายสออยู่ตลอด สาเหตุเกิดจากอะไรคะ หนูเเพ้ยาหรือเปล่าทำยังไงถึงจะหายคะเพราะหนูเปนเซลต้องคุยกับลุกค้า(ไม่ท้องนะคะเพราะตอนนี้ประจำเดือนมาอยู่ค่ะ)
สวัสดีครับ จากการวินิจฉัยและการใช้ยาสองตัวนี้ มีความเป็นไปได้ที่อาการคลื่นไส้นี้จะเกิดจากผลข้างเคียงของยาครับสำหรับยาปฏิชีวนะ Ofloxacin นั้น จะมีผลข้างเคียงที่พบบ่อยดังนี้1. ท้องเสีย2. เวียนศีรษะ3. คลื่นไส้อาเจียน4. ผิวหนังแพ้แสงแดดในขณเดียวกัน ยาแก้ปวด Diclofenac เองมีผลข้างเคียงที่พบบ่อยเช่น1. ปวดท้อง2. ท้องผูก3. ถ่ายอุจจาระเป็นเลือด4. ไม่อยากอาหาร คลื่นไส้เบื้องต้น หากมีอาการมาก แนะนำให้หยุดยาชั่วคราว และไปพบแพทย์ผู้รักษาเพื่อทำการประเมินอีกครั้งว่าเป็นผลจากยาหรือไม่ หากใช่ ควรเปลี่ยนยาปฏิชีวนะเป็นตัวใดแทน เนื่องจากยาปฏิชีวนะควรจะกินให้ครบชุด มิฉะนั้นจะเกิดการดื้อยาครับ ในขณะที่ยาแก้ปวดนั้นแค่บรรเทาอาการ ไม่จำเป็นต้องรับประทานทุกวันครับ